钦定古今图书集成/明伦汇编/闺媛典/第041卷 > 吴宪妻李氏
## 钦定古今图书集成/明伦汇编/闺媛典/第041卷 > 吴宪妻李氏

按《兖州府志》：“李氏，吴宪妻，鱼台人。正德六年，夫为流
贼所执，欲杀之。李愿以身代，遂代而死。”

===温润妻常氏===按《陕西通志》：“常氏，温润妻，汉中汉阴人。正德间，有谢
姓者，因差鬻产得二十金，被酒解金于空园亡去。氏
入园得之，秘不告人。翌日早，谢酒醒，索金不获，欲自
尽。氏亟取还之，封识如故。谢感泣，拜为义母。”